स्कूल के प्रधानाध्यापक पद पर प्रमोशन का नियम होगा शिथिल
रांची | राज्यमें 39000 प्राथमिक विद्यालय हैं, जिनमें 95 प्रतिशत पद रिक्त हैं। स्कूली शिक्षा सह साक्षरता विभाग द्वारा प्राथमिक शिक्षकों को प्रधानाध्यापक के पद पर प्रमोशन देने के लिए नियम शिथिल करने का प्रस्ताव तैयार किया जाएगा। इसके लिए शीघ्र ही प्रक्रिया शुरू की जाएगी। स्कूली शिक्षा सह साक्षरता सचिव अाराधना पटनायक ने अखिल झारखंड प्राथमिक शिक्षक संघ के प्रतिनिधिमंडल से बातचीत में यह सहमति बनी। वार्ता के बाद मुख्य प्रवक्ता नसीम अहमद ने बताया कि वर्तमान नियमावली के तहत ग्रेड-4 में पांच साल सेवा देने के साथ पीजी की डिग्री होनी चाहिए। लंबे समय से प्रमोशन नहीं मिलने के कारण शिक्षकों के पास अर्हता नहीं रहने के कारण पद रिक्त है। नियम संशोधित होता है, तो शिक्षकों को 13 साल के शैक्षणिक अनुभव के साथ पीजी की डिग्री होनी चाहिए। प्रतिनिधिमंडल में मुख्य रुप से अध्यक्ष बिजेंद्र चौबे समेत अन्य शामिल थे।
hin_Deva hin_Deva